als_Latn dik_Latn sag_Latn
Kjo është argjinatura e ndërtuar dy vite më parë për të mbrojtur nga përmbytjet fshatrat e komunës Dajç në rrethin e Shkodrës. Siç shihet nga pamjet, ajo është çarë në disa segmente të saj, ndërsa ka nevojë emergjente për ndërhyrje për riparimi. Si të mos mjaftonte kjo, lumi Buna ka gërryer tokën përgjatë rrjedhjes së tij. Në kohë me diell siç është javët e fundit kjo situatë nuk të bën përshtypje, por një situatë e rënduar me reshjet siç ishte së fundi ajo e dy viteve më parë, do të shkaktonte një tjetër përmbytje masive në këtë zonë. Arben Gjuraj është kryetar i komunës Dajç, e cila është përmbytur sistematikisht sa herë që reshjet kanë qenë të mëdha në zonën e Nënshkdodrës. Ai thotë se ka nevojë emergjente për ndërhyrje në disa argjinatura të dëmtuara. Pavarësisht investimeve nga Banka Botërore, Komuna Dajç, Bordi i kullimit dhe vetë komuniteti i zonës, alarmi është prezent dhe autoritetet mendojnë që të sensibilizojnë organet kompetente sa nuk është vonë.
als_Latn